N á v r h

Zákon

**z .................. 2020,**

ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 139/1998 Z. z. o omamných látkach, psychotropných látkach a prípravkoch v znení zákona č. 260/1999 Z. z., zákona č. 13/2004 Z. z., zákona č. 633/2004 Z. z., zákona č. 330/2007 Z. z., zákona č. 455/2007 Z. z., zákona č. 393/2008 Z. z., zákona č. 461/2008 Z. z., zákona č. 77/2009 Z. z., zákona č. 468/2009 Z. z., zákona č. 43/2011 Z. z., zákona č. 362/2011 Z. z., zákona č. 40/2013 Z. z., zákona č. 43/2014 Z. z., zákona 148/2015 Z. z., zákona č. 91/2016 Z. z.,  zákona č. 288/2017 Z. z., zákona č. 177/2018 Z. z., zákona č. 287/2018 Z. z., zákona č. 35/2019 Z. z. a zákona č. 372/2019 Z. z. sa mení a dopĺňa takto:

1. V § 5 ods.1 štvrtá veta znie:

„Údaje podľa tretej vety ministerstvo bezodkladne zašle prostredníctvom elektronickej komunikácie1eac) alebo, ak to nie je možné, v listinnej podobe Generálnej prokuratúre Slovenskej republiky na vydanie odpisu registra trestov.“.

Poznámka pod čiarou k odkazu 1eac) znie:

„1eac) §12 ods. 2 zákona č. 330/2007 Z. z.“.

2. V § 6 ods. 3 druhej vete sa slovo „dva“ nahrádza slovom „tri“.

3. V § 6 ods. 4 sa za druhú vetu vkladá nová tretia veta, ktorá znie: „Doba platnosti osvedčenia o úspešne vykonanej skúške zamestnanca vydaného Slovenskou zdravotníckou univerzitou v Bratislave je tri roky.“.

4. V § 6 sa za odsek 4 vkladá nový odsek 5, ktorý znie:

„(5) Ak Slovenská zdravotnícka univerzita v Bratislave počas výnimočného stavu, núdzového stavu alebo mimoriadnej situácie nevydáva osvedčenia podľa odseku 4, lehota držiteľa povolenia na zaobchádzanie s omamnými a psychotropnými látkami na splnenie povinnosti preverovať a dopĺňať potrebné znalosti podľa odseku 3 neplynie. Doba platnosti vydaného osvedčenia, ktorého doba platnosti skončila počas výnimočného stavu, núdzového stavu alebo mimoriadnej situácie sa predlžuje o tri mesiace po ukončení výnimočného stavu, núdzového stavu alebo mimoriadnej situácie.“.

Doterajší odsek 5 sa označuje ako odsek 6.

5. V§ 8 ods. 2 písm. a) sa za slová „rodnom čísle“ vkladajú slová „alebo dátume narodenia, ak rodné číslo nebolo pridelené,“.

6. V§ 8 ods. 2 písmeno b) znie:

„b) obchodnom mene, sídle, právnej forme, ako aj o mene a priezvisku, mieste trvalého pobytu, rodnom čísle alebo dátume narodenia, ak rodné číslo nebolo pridelené, osoby alebo osôb, ktoré sú štatutárnym orgánom, a o identifikačnom čísle organizácie, ak bolo pridelené, ak žiadateľom je právnická osoba; o mene a priezvisku, mieste trvalého pobytu, rodnom čísle alebo dátume narodenia, ak rodné číslo nebolo pridelené a štátnom občianstve odborného zástupcu, ak bol ustanovený,“.

7. V § 8 sa odsek 3 dopĺňa písmenom j), ktoré znie:

„j) úradne osvedčenú kópiu osvedčenia o spôsobilosti na vykonávanie výskumu a vývoja, 1l) ak žiada o vydanie povolenia na výskum, výučbu alebo expertíznu činnosť podľa § 9 ods. 1 písm. h), ktorou preukáže, že predmetom jeho činnosti je výskum, výučba alebo expertízna činnosť.“.

Poznámka pod čiarou k odkazu 1k) znie:

„1l) § 26a ods. 11 zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.“.

8. V § 8 odsek 4 znie:

„(4) K žiadosti o vydanie povolenia na

1. pestovanie maku siateho alebo konopy je žiadateľ povinný doložiť doklady podľa odseku 2 a odseku 3 písm. a), b), f), g) h piateho bodu a šiesteho bodu a písm. i),
2. prepravu je žiadateľ povinný doložiť doklady podľa odseku 2 písm. a) až c) a e) a odseku 3 písm. a) až c) a f).“.

9. V § 9 ods. 2 a 3 sa za slová „rodné číslo“ vkladajú slová „alebo dátum narodenia, ak rodné číslo nebolo pridelené,“.

10. V § 9 ods. 3 sa za slová „miesto výkonu činnosti“ vkladá čiarka a slová „maximálna výmera povolenej osevnej plochy, ak ide o povolenie podľa odseku 1 písm. a)“.

11. V § 10 odsek 1 znie:

„(1) Ministerstvo na základe oznámenia držiteľa povolenia do 15 dní vyznačí zmenu údajov uvedených v povolení, ak ide o zmenu mena a priezviska držiteľa povolenia, miesta trvalého pobytu alebo štátneho občianstva držiteľa povolenia alebo odborného zástupcu, ak bol ustanovený; ak ide o právnickú osobu vyznačí aj zmenu jej sídla, mena a priezviska osoby alebo osôb, ktoré sú jej štatutárnym orgánom.“.

12. V § 10 ods. 2 sa na konci pripája táto veta:

„Ak ide o oznámenie nového druhu a rozsahu zaobchádzania s omamnými a psychotropnými látkami, k žiadosti sa prikladajú len doklady, ktoré sa vzťahujú na nový druh a rozsah zaobchádzania s omamnými a psychotropnými látkami a čestné vyhlásenie žiadateľa, že sa nezmenili iné údaje, na základe ktorých sa pôvodné povolenie vydalo.“.

13. § 13 sa dopĺňa odsekmi 5 a 6, ktoré znejú:

„(5) Ministerstvo preruší konanie o zrušení povolenia začaté podľa odseku 1, ak sa voči držiteľovi povolenia vykonáva kontrolná činnosť alebo vedie konanie o uložení pokuty podľa tohto zákona. Ministerstvo v konaní o zrušení povolenia pokračuje až po skončení výkonu kontrolnej činnosti alebo po právoplatnom skončení konania o uložení pokuty podľa tohto zákona.

(6) Na účely odseku 5 je ministerstvo oprávnené overiť u príslušného orgánu štátnej správy, či u držiteľa povolenia neprebieha kontrolná činnosť alebo či nie je vedené konanie o uložení pokuty podľa tohto zákona.“.

14. V § 14 písmeno c) znie:

„c) bezodkladne oznámiť ministerstvu zmenu údajov v povolení, ktoré sú uvedené v §10 ods. 1,“.

15. V § 14 písm. n) sa slová „spôsobom uvedeným v povolení“ nahrádzajú slovami „podľa § 30 ods. 4“.

16. V § 16 ods. 7 písm. b) sa za slová „v pestovateľskej sezóne“ vkladá čiarka a slová „ktorá nesmie prekročiť povolenú osevnú plochu“.

17. Doterajší text § 36 sa označuje ako odsek 1 a dopĺňa sa odsekmi 2 až 4, ktoré znejú:

„(2) Štátny ústav vypracuje správu o výsledku inšpekcie podľa § 36 odseku 1 písm. c), v ktorej uvedie zistené skutočnosti a posúdenie, či kontrolovaný subjekt dodržiava povinnosti podľa tohto zákona. Kontrolovaný subjekt má možnosť k tejto správe podať svoje pripomienky. Správu o výsledku inšpekcie štátny ústav zašle kontrolovanému subjektu a na požiadanie elektronicky aj ministerstvu.

(3) Pri vykonávaní inšpekcie podľa odseku 1 písm. c) sa na osoby, ktoré vykonávajú inšpekciu vzťahujú oprávnenia podľa osobitného predpisu. 6aa)

 (4) Osoby, ktoré vykonávajú inšpekciu, sú oprávnené v potrebnom množstve a rozsahu odoberať vzorky materiálu; za takto odobraté úradné vzorky sa náhrada neposkytuje.“.

Poznámka pod čiarou k odkazu 6aa znie:

„6aa) § 11 zákona Národnej rady Slovenskej republiky č. 10/1996 Z.z. o kontrole v štátnej správe v znení neskorších predpisov.“.

18. V § 39 ods. 2 sa slová „§ 14 písm. g), h), i) a n)“ nahrádzajú slovami „§ 14 písm. g) až i) a n)“.

19. V prílohe č. 1 I. skupine omamných látok sa za riadok „Butyrfentanyl, chemicky N-fenyl-N-[1-(2-fenyletyl)-piperidín-4-yl]butánamid“ vkladá nový riadok, ktorý znie: „[Crotonylfentanyl](https://www.unodc.org/LSS/Substance/Details/4310e5ab-3fec-46e3-8199-d1b82ba0d0b7), chemicky N-fenyl-N-[1-(2-fenyletyl)-4-piperidinyl]-2-butenamide“.

20. V prílohe č. 1 I. skupine omamných látok sa za riadok „Tiofentanyl, chemicky N-fenyl-N-{1-[2-(2-tienyl)etyl]-4- -piperidyl}propánamid“ vkladá nový riadok, ktorý znie: „[Valerylfentanyl](https://www.unodc.org/LSS/Substance/Details/9487f614-37cf-4e3e-9985-69234aa22f10), chemicky *N*-(1-(2-fenyletyl)-4-piperidinyl)-*N*-fenylpentylamide“.

21. V prílohe č. 1 I. skupine psychotropných látok sa za riadok „AB-CHMINACA, chemicky N-[(2S)-1-amino-3-metyl-1-oxobután-2-yl]-1-(cyklohexylmetyl)-1H-indazol-3-karboxamid“ vkladá nový riadok, ktorý znie: „ [AB-FUBINACA](https://www.unodc.org/LSS/Substance/Details/f2faeb2a-72df-40fd-9714-5d4b56d4961d), chemicky *N*-[(2*S*)-1-amino-3-metyl-1-oxobután-2-yl]-1-[(4-fluórfenyl)metyl]indazole-3-karboxamide“.

22. V prílohe č. 1 I. skupine psychotropných látok sa za riadok „Alfa-pyrolidínovalerofenón (alfa-PVP), chemicky 1-fenyl-2-(pyrolidín-1-yl)pentán-1-ón“ vkladá nový riadok, ktorý znie: „ Alfa- pyrolidínhexanón ([alfa-PHP](https://www.unodc.org/LSS/Substance/Details/dad53ec7-df79-4139-bbe7-57680308db28), chemicky *RS*)-1-fenyl-2-(pyrolidin-1-yl)hexan-1-ón“.

23. V prílohe č. 1 I. skupine psychotropných látok sa za riadok „DMT, chemicky N,N-dimetyltryptamín“ vkladá nový riadok, ktorý znie: „DOC (2,5-dimetoxy-4-chlóramfetamíne), chemicky 1-(4-chlór-2,5-dimetoxyfenyl)propán-2-amín“ .

24. V prílohe č. 1 I. skupine psychotropných látok sa za riadok „4F-MBMB-BINACA, 4F-MBMB-BINACA, chemicky metyl 2-(1-(4-fluórbutyl)-1H-indazol-3-karboxamido)-3,3-dimetylbutanoát“ vkladá nový riadok, ktorý znie: „[4F-MDMB-BINACA](https://www.unodc.org/LSS/Substance/Details/f8c4e61b-24fa-4078-a33f-330d36df2f87), chemicky metyl N-{[1-(4-fluórbutyl)-1H-indazol-3-yl]karbonyl}-3-metyl-L-valinát“.

25. V prílohe č. 1 I. skupine psychotropných látok sa za riadok „5F-ADB/5F-MDMB-PINACA, chemicky metyl (2S)-2-{[0 1-(5-fluórpentyl)-1H-indazol-3-karbonyl]amino}-3,3-dimetylbutanoát“ vkladá nový riadok, ktorý znie: „[5F-AMB-PINACA (5F-AMB, 5F-MMB-PINACA)](https://www.unodc.org/LSS/Substance/Details/e2b9889c-2bbd-4516-96ef-221bc8115859) chemicky metyl (2*S*)-2-{[1-(5-fluórpentyl)-1*H*-indazol-3-yl]formamid}-3-metylbutánoát“.

26. V prílohe č. 1 I. skupine psychotropných látok sa za riadok „4-MTA, chemicky 1-[4(metylsulfanyl)fenyl]propán-2-amín“ vkladá nový riadok, ktorý znie: „ [N-etylhexedrón](https://www.unodc.org/LSS/Substance/Details/fecf6bab-3d7a-47c7-8c70-b30915bed88d), chemicky 2-(etylamín)-1fenylhexan-1-ón“.

27. V prílohe č. 1 I. skupine psychotropných látok sa za riadok „MDMB-CHMICA, chemicky metyl (2S)-2-{[1-(cyklohexylmetyl)-1H-indol-3-yl]formamido}-3,3-dimetyl ester kyseliny maslovej (butánovej)“ vkladá nový riadok, ktorý znie: „MDPHP, chemicky 1-(2*H*-1,3-benzodioxol-5-yl)-2-(pyrrolidín-1-yl)hexan-1-ón“.

28. V prílohe č. 1 I. skupine psychotropných látok sa v riadku „metylmetkathinón (4-MMC), chemicky 1-(4-metylfenyl)-2-(metylamino)propán-1-ón“ slovo „metylmetkathinón“ nahrádza slovom „metylmetkatinón“.

29. V prílohe č. 1 II. skupine psychotropných látok sa vypúšťa riadok „Cannabidiol, CBD, chemicky 2-/(1R, 6R)-6-izopropenyl-3-metylcyklohex-2-en-1-yl/-5-pen-tylbenzene-1,3 –diol“.

30. V prílohe č. 1 III. skupine psychotropných látok sa za riadok „Estazolam, chemicky 6-fenyl-6-chlór-4H-1,2,4-triazolo[4,3-a] benzo[f]1,4-diazepín“ vkladá nový riadok, ktorý znie: „[Etizolam](https://www.unodc.org/LSS/Substance/Details/c81f8e82-6126-4e80-8741-5c6d9a67de39), chemicky4-(2-Chlórfenyl)-2-etyl-9-metyl-6*H*-tieno[3,2-*f*][1,2,4]triazolo[4,3 *a*] [1,4] diazepín“.

31. V prílohe č. 1 III. skupine psychotropných látok sa za riadok „Fentermín, chemicky (2-benzylpropán-2-yl)amín“ vkladá nový riadok, ktorý znie: „[Flualprazolam](https://www.unodc.org/LSS/Substance/Details/0915776e-f185-450f-9e4b-a40a676aa1fc), chemicky 8-chlór-6-(2-fluórfenyl)-1-metyl-4H-benzo[f] [1,2,4]triazolo[4,3-a] [1,4]diazepín“.

**Čl. II**

Zákon č. 374/2018 Z. z., ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa mení takto:

 V Čl. VII sa za slová „nadobúdajú účinnosť 1. januára 2020,“ vkladajú slová „ čl. V bodov 3, 8 a 14, ktoré nadobúdajú účinnosť 1. marca 2021,“ , za slová „čl. II bodov 5 až 8“ sa vkladá slovo „a“ a na konci sa vypúšťajú slová „a čl. V bodov 3, 8 a 14“.

**Čl. III**

Tento zákon nadobúda účinnosť 1. marca 2021.